
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 212 

5 Νοεμβρίου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

227. Μέτρα σχετικά με την προστασία των δικαιωμά¬ 
των συμπληρωματικής συνταξιοδότησης των μι¬ 
σθωτών και των μη μισθωτών που διακινούνται 
εντός της Κοινότητας, σε συμμόρφωση προς τις 


διατάξεις της Οδηγίας 98/49/ΕΚ (1209/98). 1 

228. Τροποποίηση του Π. Δ/τος 84/2001 «Όροι, προϋ¬ 
ποθέσεις, διαδικασία και προδιαγραφές για την 
ίδρυση και λειτουργία Ιδιωτικών Φορέων Παρο¬ 
χής Υπηρεσιών Πρωτοβάθμιας Φροντίδας Υγείας 
(Π.Φ.Υ.)» (ΦΕΚΑ70). 2 

ΑΠΟΦΑΣΕΙΣ 

Τροποποίηση της υπ’ αριθμ. ΕΝΠΘ 460/8/19.11.1990 
απόφασης. 3 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 227 

Μέτρα σχετικά με την προστασία των δικαιωμάτων συ¬ 
μπληρωματικής συνταξιοδότησης των μισθωτών και 
των μη μισθωτών που διακινούνται εντός της Κοινότη¬ 
τας, σε συμμόρφωση προς τις διατάξεις της Οδηγίας 
98/49/ΕΚ (1209/98). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 3 του Ν. 1338/1983 «Εφαρμογή του Κοινο¬ 
τικού Δικαίου» (Α' 34), όπως αντικαταστάθηκε με το άρ¬ 
θρο 65 του Ν. 1892/1990 (Α' 101) και το άρθρο4του ιδίου 
Νόμου Ν. 1338/1983 «Εφαρμογή του Κοινοτικού Δικαίου» 
(Α'34), όπως αντικαταστάθηκε με την παραγρ. 4 του άρ¬ 
θρου 6 του Ν. 1440/1984 (Α' 70) και τροποποιήθηκε μετά 
άρθρα 7 του Ν. 1775/1988 (ΑΊ01), 31 του Ν. 2076/1992 
(ΑΊ30) και 19 του Ν. 2367/1995 (Α' 261) και 22 του 
Ν. 2789/2000 (Α'21). 

2. Τις διατάξεις του άρθρου 29Ατου Ν. 1558/1985, το 
οποίο προστέθηκε με το άρθρο 27 του Ν. 2081/1992 


(Α' 154) και τροποποιήθηκε με το άρθρο 1 (παράγρ. 2 
περίπτ. α') του Ν. 2469/1997 (Α' 38). 

3. Την υπ’ αριθμ. Υ1/10.3.2004 απόφαση του Πρωθυ¬ 
πουργού «Μεταβολή τίτλων Υπουργείων και καθορισμός 
της σειράς τάξης των Υπουργείων» (ΦΕΚ513 Β'). 

4. Το Π. Δ/μα 121/2004 «Διορισμός Υπουργών και Υφυ¬ 
πουργών» (ΦΕΚ 84 Α'). 

5. Την υπ’ αριθμ. Δ15/Α/Φ19/οικ.4889/24.3.2004 (ΦΕΚ 
528/Β'/26.3.2004) κοινή απόφαση του Πρωθυπουργού 
και του Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Γεώργιο Σαλαγκούδη 
και Ιωάννη Παπαθανασίου». 

6. Το γεγονός ότι δεν προκαλείται δαπάνη εις βάρος του 
Κρατικού Προϋπολογισμού. 

7. Τις υπ’ αριθμ. 114/2004 και 193/2004 γνωμοδοτήσεις 
του Συμβουλίου της Επικράτειας, μετά από πρόταση του 
Υπουργού Οικονομίας και Οικονομικών, του Υπουργού 
Απασχόλησης και Κοινωνικής Προστασίας και του Υφυ¬ 
πουργού Ανάπτυξης, αποφασίζουμε: 

Άρθρο 1 

Σκοπός 

Σκοπός του παρόντος Προεδρικού διατάγματος είναι η 
προσαρμογή της Ελληνικής νομοθεσίας προς τις διατά¬ 
ξεις της οδηγίας 98/49/ΕΚ του Συμβουλίου της 29.6.1998 
«σχετικά με την προστασία των δικαιωμάτων συμπληρω¬ 
ματικής συνταξιοδότησης των μισθωτών και των μη μι¬ 
σθωτών που διακινούνται εντός της Κοινότητας»(Ι_ 
209/1998) 

Άρθρο 2 

(άρθρο 1 και 2, οδηγίας 98/49/ΕΚ) 

Πεδίο Εφαρμογής 

Οι διατάξεις του παρόντος εφαρμόζονται στους ασφα¬ 
λισμένους και στους δικαιούχους σε συστήματα συμπλη¬ 
ρωματικής συνταξιοδότησης οι οποίοι διακινούνται, από 
το ένα κράτος μέλος σε άλλο, και οι οποίοι έχουν θεμε¬ 
λιώσει ή πρόκειται να θεμελιώσουν σχετικά δικαιώματα σε 
ένα ή περισσότερα κράτη μέλη. Τα συστήματα αυτά μπο¬ 
ρεί να είναι τόσο προαιρετικής όσο και υποχρεωτικής συ¬ 
μπληρωματικής συνταξιοδότησης, με εξαίρεση τα συ¬ 
στήματα που καλύπτονται από τον κανονισμό (ΕΟΚ) αριθ. 
1408/1971. 

Άρθρο 3 

(άρθρο 3 της οδηγίας 98/49/ΕΚ) 

Ορισμοί 

Για τους σκοπούς του παρόντος Διατάγματος νοούνται 
ως: 

α) «συμπληρωματική σύνταξη», η σύνταξη και, όπου αυ¬ 
τό προβλέπεται από τους κανόνες των συστημάτων συ¬ 
μπληρωματικής συνταξιοδότησης που έχουν θεσπιστεί 
σύμφωνα με τις κείμενες διατάξεις και πρακτική, τα επι¬ 
δόματα αναπηρίας και επιζώντων που συμπληρώνουν ή 
αντικαθιστούν τις παροχές που προβλέπονταιγιατις ίδιες 
περιπτώσεις στα πλαίσια των κατά νόμο συστημάτων κοι¬ 
νωνικής ασφάλισης. 

β) «σύστημα συμπληρωματικής συνταξιοδότησης», κά¬ 
θε επαγγελματικό σύστημα συνταξιοδότησης, το οποίο 
έχει θεσπισθεί σύμφωνα με τις κείμενες διατάξεις και την 
πρακτική , όπως ομαδική σύμβαση ασφάλισης, ή διανε¬ 
μητικό σύστημα, το οποίο έχει συμφωνηθεί με έναν ή πε¬ 
ρισσότερους κλάδους ή τομείς, κεφαλαιοποιητικό σύ¬ 
στημα , ή υπόσχεση συνταξιοδότησης που υποστηρίζεται 
από λογιστικά αποθέματα, ή οποιαδήποτε συλλογική ή 
άλλη παραπλήσια συμφωνία, που προορίζεται για την χο¬ 
ρήγηση συμπληρωματικής σύνταξης σε μισθωτούς και 
μη μισθωτούς. 

γ) «συνταξιοδοτικά δικαιώματα», κάθε παροχή που δι¬ 
καιούται ο ασφαλισμένος και άλλοι δικαιούχοι βάσει των 
κανόνων της κείμενης νομοθεσίας εφ’ όσον υφίσταται 
σχετική ρύθμιση. 

δ) «θεμελιωμένα συνταξιοδοτικά δικαιώματα» όλα τα 
δικαιώματα σε επιδόματα που έχουν αποκτηθεί με την 
πλήρωση των όρων που θέτουν οι κανόνες της κείμενης 
νομοθεσίας εφ’ όσον υφίσταται σχετική ρύθμιση. 

ε) «αποσπασμένος εργαζόμενος», το άτομο που έχει 
αποσπασθείγια εργασία σε άλλο κράτος μέλος το οποίο, 
βάσει των διατάξεων του τίτλου II του κανονισμού (ΕΟΚ) 
αριθ. 1408/71, συνεχίζει να υπάγεται στη νομοθεσία του 
κράτους μέλους καταγωγής, η δε «απόσπαση» ερμηνεύ¬ 
εται αναλόγως. 

στ) «εισφορά», κάθε καταβολή χρηματικού ποσού που 
έγινε ή θεωρείται ότι έχει γίνει σε σύστημα συμπληρωμα¬ 
τικής συνταξιοδότησης. 

Άρθρο 4 

(άρθρο 4 και 5 οδηγίας 98/49/ΕΚ) 

Ίση μεταχείριση όσον αφορά την διατήρηση των συντα- 
ξιοδοτικών δικαιωμάτων και διασυνοριακές καταβολές. 

1. Διατηρούνται τα θεμελιωμένα συνταξιοδοτικά δικαι¬ 
ώματα των ασφαλισμένων και των δικαιούχων σε σύστη¬ 
μα συμπληρωματικής συνταξιοδότησης, για τους οποί¬ 
ους δεν καταβάλλονται πλέον εισφορές στο σύστημα αυ¬ 
τό, ως απόρροια της μετακίνησης τους από την Ελλάδα 
σε άλλο κράτος - μέλος, στον ίδιο βαθμό στον οποίο τα δι¬ 
καιώματα αυτά εξασφαλίζονται και στην περίπτωση των 
ασφαλισμένων για τους οποίους δεν καταβάλλονται πλέ¬ 
ον εισφορές σε σύστημα συμπληρωματικής συνταξιοδό- 
τησης αλλά συνεχίζουν να παραμένουν στην Ελλάδα. 

2. Τα συστήματα συμπληρωματικής συνταξιοδότησης 
καταβάλλουν στους ασφαλισμένους και άλλους δικαιού¬ 
χους των συστημάτων αυτών, σε άλλο κράτος μέλος όλα 
τα επιδόματα που προβλέπονται στο πλαίσιο αυτών των 
συστημάτων, μετά την αφαίρεση τυχόν φόρων και τραπε¬ 
ζικών επιβαρύνσεων. 


Άρθρο 5 

(άρθρο 6 οδηγίας 98/49/ΕΚ) 

Εισφορές σε συνταξιοδοτικά συστήματα από ή 
για λογαριασμό αποσπασμένων εργαζομένων 

1. Ο αποσπασθείς εργαζόμενος μέσα σε τριάντα (30) 
ημέρες από την κοινοποίηση σ’ αυτόν της απόσπασης 
του, δηλώνει με γραπτή δήλωση του στον φορέα συ¬ 
μπληρωματικής συνταξιοδότησης στον οποίο είναι ασφα¬ 
λισμένος ή στην ασφαλιστική επιχείρηση, ότι επιθυμεί τη 
συνέχιση της καταβολής των εισφορών από τον ίδιο ή, εφ 
όσον συντρέχει περίπτωση, για λογαριασμό του από τον 
εργοδότη. 

2. Η καταβολή των εισφορών μπορεί να συνεχισθεί από 
τον ίδιο τον αποσπασμένο ασφαλισμένο ή για λογαρια¬ 
σμό του στο σύστημα συμπληρωματικής συνταξιοδότη- 
σης στο οποίο είναι ασφαλισμένος ο εργαζόμενος στην 
Ελλάδα, και κατά την διάρκεια απόσπασης του σε άλλο 
κράτος μέλος. 

3. Στην περίπτωση που επιλεγεί η ανωτέρω δυνατότητα, 
τότε ο αποσπασθείς εργαζόμενος και όπου προβλέπεται, 
ο εργοδότης του απαλλάσσονται από κάθε υποχρέωση 
καταβολής εισφορών σε σύστημα συμπληρωματικής συ- 
νταξιοδότησης άλλου κράτους μέλους. 

Άρθρο 6 

(άρθρο 7 της οδηγίας 98/49/ΕΚ) 

Ενημέρωση ασφαλισμένων 

1. Οι εργοδότες, καθώς και οι διευθύνοντες ή αρμόδιοι 
για την διαχείριση των συστημάτων συμπληρωματικής 
συνταξιοδότησης, παρέχουν κατάλληλη ενημέρωση των 
μελών του συστήματος για τα δικαιώματα που έχουν και 
τις επιλογές στην περίπτωση που διακινούνται σε άλλο 
κράτος μέλος. 

2. Η κατά την προηγούμενη παράγραφο του παρόντος 
άρθρου ενημέρωση των ασφαλισμένων των συνιστώμε- 
νων σύμφωνα με τις διατάξεις των άρθρων 7 και 8 του Ν. 
3029/2002 (ΑΊ 60), Ταμείων Επαγγελματικής Ασφάλισης 
(Ν.Π.Ι.Δ μη κερδοσκοπικού χαρακτήρα), πραγματοποιεί¬ 
ται σύμφωνα μετά οριζόμενα στις διατάξεις των ανωτέρω 
άρθρων και τις ειδικότερες καταστατικές τους διατάξεις. 

3. Οι ασφαλιστικές επιχειρήσεις , στην περίπτωση που 
αναλαμβάνουν βάσει ασφαλιστηρίου συμβολαίου, την 
διαχείριση επαγγελματικού συστήματος συνταξιοδότη- 
σης, οφείλουν να περιλαμβάνουν στις ασφαλιστήριες 
συμβάσεις, στο σχετικό κεφάλαιο ενημέρωση ασφαλι¬ 
σμένων, τα δικαιώματα και τις επιλογές που έχουν οι 
ασφαλισμένοι στην περίπτωση που διακινούνται σε άλλο 
κράτος μέλος. 

Η ενημέρωση γίνεται εγγράφως και αποδεικνύεται ότι 
έχει λάβει γνώση ασφαλισμένος. 

Άρθρο 7 

(άρθρο 9 της οδηγίας 98/49/ΕΚ) 

Δικαστική προστασία 

Ο ενδιαφερόμενος, που έχει έννομο συμφέρον και θίγε¬ 
ται από τη μη εφαρμογή των διατάξεων του παρόντος, 
μπορεί πέρα από το δικαίωμα αναφοράς του στις αρμό¬ 
διες διοικητικές αρχές, να διεκδικεί τα δικαιώματά του 
ασκώντας κάθε ένδικο βοήθημα ενώπιον των αρμοδίων 
δικαστηρίων. 

Άρθρο 8 

(άρθρο 3 της οδηγίας 98/49/ΕΚ) 

Οι ασφαλιστικές επιχειρήσεις που συνάπτουν ασφαλι¬ 
στήρια συμβόλαια στους κλάδους ασφάλισης (άρθρο 13 
Ν.Δ. 400/70 όπως ισχύει), VII «κλάδος διαχείρισης ομαδι¬ 
κών συνταξιοδοτικών ταμείων» και IX «κλάδος παρομοίων 
εργασιών με την κοινωνική ασφάλιση», λαμβάνουν υπόψη 
τους τις διατάξεις των άρθρων 4,5,6 και 7 του παρόντος, 
ώστε να διασφαλίζονται τα συνταξιοδοτικά δικαιώματα 
των μισθωτών και μη μισθωτών που συμμετέχουν στα 
συμβόλαια αυτά (ασφαλισμένοι και δικαιούχοι), στην πε¬ 
ρίπτωση που οι ασφαλισμένοι μετακινούνται ή ο τόπος 
εργασίας μετατίθεται σε άλλο κράτος μέλος. Τα δικαιώ¬ 
ματα των ασφαλισμένων που αναφέρονται στα άρθρατου 
παρόντος, θα πρέπει να αναγράφονται στους γενικούς 
όρους των ασφαλιστηρίων συμβολαίων. 

Άρθρο 9 

Τα συνιστώμενα σύμφωνα με τις διατάξεις των άρθρων 
7 και 8 του Ν. 3029/2002, Ταμεία Επαγγελματικής Ασφά¬ 
λισης (Ν.Π.Ι.Δ μη κερδοσκοπικού χαρακτήρα) που παρέ¬ 
χουν στους ασφαλισμένους και δικαιούχους των παρο¬ 
χών, επαγγελματική ασφαλιστική προστασία πέραν της 
παρεχομένης απάτην υποχρεωτική κοινωνική ασφάλιση, 
λαμβάνουν υπόψη τους υποχρεωτικά τις διατάξεις των 
άρθρων 4,5,6 και 7 του παρόντος προεδρικού διατάγμα¬ 
τος, ώστε να διασφαλίζονταιτα δικαιώματατων μισθωτών 
και μη μισθωτών που ασφαλίζονται σ’ αυτά σε περίπτωση 
που οι ανωτέρω μετακινούνται ή ο τόπος εργασίας τους 
μετατίθεται σε άλλο κράτος μέλος. 

Άρθρο 10 

Η ισχύς του παρόντος διατάγματος αρχίζει από 14 Αυ- 
γούστου 2001. 

Στον Υπουργό Απασχόλησης και Κοινωνικής Προστα¬ 
σίας και στον Υφυπουργό Ανάπτυξης, αναθέτουμε την 
δημοσίευση και εκτέλεση του παρόντος διατάγματος. 

Αθήνα, 3 Νοεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠΟΥΡΓΟΣ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ ΙΩΑΝΝΗΣ ΠΑΠΑΘΑΝΑΣΙΟΥ 

ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΑΝΑΓΙΩΤΗΣ ΠΑΝΑΓΙΩΤΟΠΟΥΛΟΣ 
-*- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ.ΑΡΙΘ. 228 

Τροποποίηση του Π. Δ/τος 84/2001 «Όροι, προϋποθέσεις, 
διαδικασία και προδιαγραφές για την ίδρυση και λει¬ 
τουργία Ιδιωτικών Φορέων Παροχής Υπηρεσιών Πρω¬ 
τοβάθμιας Φροντίδας Υγείας (Π.Φ.Υ.)» (ΦΕΚΑ70). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 13 του Ν. 2071/1992 (ΦΕΚ 
Α 123), όπως αυτό αντικαταστάθηκε με το άρθρο4παρ. 2 
του Ν. 2256/1994 (ΦΕΚΑ 196). 


2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και κυβερνητικά όργανα», που προστέθηκε με το 
άρθρο 27του Ν. 2081/1992 (ΦΕΚ 154 Α') όπωςτροποποι- 
ήθηκε με τις διατάξεις της παρ. 2 περ. α'του άρθρου 1 του 
Ν. 1469/1997 (ΦΕΚ38Α'). 

3. Την με αριθ.Υ1/10.3.2004 (ΦΕΚ Β'513) Απόφαση του 
Πρωθυπουργού με την οποία μεταξύ άλλων μεταβλήθηκε ο 
τίτλος του Υπουργείου Υγείας και Πρόνοιας σε Υπουργείο 
Υγείας και Κοινωνικής Αλληλεγγύης (άρθρο 1 εδάφ. β'). 

4. Το γεγονός ότι απο τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού. 

5. Την με αριθ. 185/2004 Γνωμοδότηση του Συμβουλίου 
της Επικράτειας με πρόταση των Υπουργών Εσωτερικών 
Δημόσιας Διοίκησης και Αποκέντρωσης, Οικονομίας και 
Οικονομικών, Ανάπτυξης και Υγείας και Κοινωνικής Αλλη¬ 
λεγγύης, αποφασίζουμε: 

Άρθρο 1 

Ιδιωτικοί φορείς πρωτοβάθμιας φροντίδας υγείας 

Η πρώτη περίοδος των εδαφίων δ και ε του άρθρου 4 
του Π.Δ. 84/2001 (ΦΕΚ70 Α') αντικαθίστανταιαντιστοίχως 
ως εξής: 

δ. Είναι δυνατή η χορήγηση μίας κοινής άδειας λει¬ 
τουργίας σε δύο ή περισσότερους ιατρούς της αυτής ει¬ 
δικότητας ή δύο ή περισσότερους οδοντιάτρους στην πε¬ 
ρίπτωση που χρησιμοποιούν τον ίδιο χώρο και τον ίδιο 
εξοπλισμό αλλά σε καθορισμένους διαφορετικούς χρό¬ 
νους υποδοχής των ασθενών». 

ε. Απλή συστέγαση στον ίδιο χώρο, χωρίς εταιρική σχέ¬ 
ση, με ξεχωριστές άδειες δύο ή περισσότερων ιατρών της 
αυτής ή διαφορετικής ειδικότητας, δύο ή περισσότερων 
οδοντιάτρων καθώς επίσης και δύο ή περισσότερων για¬ 
τρών και οδοντιάτρων, επιτρέπεται μόνο με την προϋπόθε¬ 
ση ότι το σύνολο των διατιθεμένων χώρων κύριας χρήσης 
επαρκεί για την χορήγηση ξεχωριστών αδειών λειτουρ¬ 
γίας, σύμφωνα με τις τεχνικές προδιαγραφές του παραρ¬ 
τήματος Α' του παρόντος προεδρικού διατάγματος. 

Άρθρο 2 

Ιατρικές Εταιρείες Παροχής Υπηρεσιών Π.Φ.Υ. 

Το εδ. η' της παρ.1 του άρθρου 11 του Π.Δ. 84/2001 
(ΦΕΚ 70 Α') αντικαθίσταται ως εξής: 

η. Οι επιστημονικά υπεύθυνοι των Τμημάτων, γιατροί 
και οδοντίατροι και ο Επιστημονικός Διευθυντής απαγο¬ 
ρεύεται να παρέχουν υπηρεσίες σε περισσότερους από 
ένα φορείς Π.Φ.Υ. Εξαιρούνται οι ιατροί που ανήκουν σε 
ειδικότητες, που παρέχουν κλινικοεργαστηριακό έργο, 
όπως καρδιολόγοι, νευρολόγοι, ωτορινολαρυγγολόγοι, 
οι οποίοι επιτρέπεται μεν ναπαρέχουντις υπηρεσίες τους 
και σε άλλους φορείς Π.Φ.Υ. πλην, όμως, δεν επιτρέπεται 
να είναι επιστημονικά υπεύθυνοι σε περισσότερους από 
έναν φορείς παροχής υπηρεσιών Π.Φ.Υ. Το λοιπό ιατρικό 
και οδοντιατρικό προσωπικό απαγορεύεται να παρέχει 
υπηρεσίες σε περισσότερους από δύο φορείς παροχής 
υπηρεσιών Π.Φ.Υ. 

Άρθρο 3 

Όροι, προϋποθέσεις και προδιαγραφές λειτουργίας 
Ειδικές Απαγορεύσεις 

Το εδ. α' της παρ. 2 του άρθρου 14 του Π.Δ. 84/2001 
(ΦΕΚ 70 Α') αντικαθίσταται ως εξής: 

2. Απαγορεύεται και συνεπάγεται την άμεση και οριστι¬ 
κή διακοπή της λειτουργίας της Μονάδας παροχής υπη¬ 
ρεσιών Π.Φ.Υ.: 

α. Η παροχή υπηρεσιών Π,Φ.Υ. για τις οποίες ο Ιδιωτι¬ 
κός Φορέας παροχής στερείται του απαραίτητου για αυ¬ 
τές ειδικού εξοπλισμού και της κατά περίπτωση απαι- 
τούμενης άδειας χρήσης αυτού. Άδεια χρήσης ακτινο¬ 
λογικού μηχανήματος απαιτείται μόνον εφόσον η ισχύς 
του υπερβαίνει τα 100 Κ \Ν, άλλως αρκεί απλή κοινοποίη¬ 
ση στην αρμόδια Αρχή . 

Άρθρο 4 

Τα ήδη κατά την έναρξη ισχύος του Π.Δ. 84/2001 
(10.4.2001) λειτουργούντα ιατρεία και οδοντιατρεία, 
συστεγαζόμενα με κατοικίας των δικαιούχων, επιτρέπε¬ 
ται να παραμείνουν για τρία ακόμη χρόνια μετά τη λήξη 
της αρχικής τριετούς προθεσμίας, που χορηγήθηκε με 
το άρθρο 21 παρ. 5 του Π.Δ. 84/2001, δηλαδή μέχρι 
10.4.2007. 

Στον Υπουργό Υγείας και Κοινωνικής Αλληλεγγύης ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα 2 Νοεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 

ΥΓΕΙΑΣ ΚΑΙ ΚΟΙΝΩΝΙΚΗΣ 

ΑΝΑΠΤΥΞΗΣ ΑΛΛΗΛΕΓΓΎΗΣ 

ΔΗΜΗΤΡΗΣ ΣΙΟΥΦΑΣ ΝΙΚΗΤΑΣ ΚΑΚΛΑΜΑΝΗΣ 


ΑΠΟΦΑΣΕΙΣ 


(3) 

Τροποποίηση της υπ’ αριθμ. ΕΝΠΘ 460/8/19.11.1990 
απόφασης. 


ΤΡΑΠΕΖΑ ΤΗΣ ΕΛΛΑΔΟΣ 

ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 183/12.10.2004) 

Αφού έλαβε υπόψη: 

α) Το άρθρο 2, παρ. ΙτουΝ. 1665/1986 «συμβάσεις χρη¬ 
ματοδοτικής μίσθωσης», όπως ισχύει. 

β) Την απόφαση ΕΝΠΘ 460/8/19.11.1990 με την οποία 
έχει εγκριθεί η σύσταση από την ΑΙρθγπθπθ Β3πΙ< Νθ0θγ- 
Ι3πό Ν.ν. ανώνυμης εταιρίας χρηματοδοτικής μίσθωσης 
με την επωνυμία «ΑΒΝ Χρηματοδοτική Μίσθωση Α.Ε.». 

γ) Την αλλαγή της επωνυμίας της πιο πάνω εταιρίας 
χρηματοδοτικής μίσθωσης σε «Α5ΡΙ3 ΑΝΩΝΥΜΗ ΕΤΑΙ¬ 
ΡΕΙΑ ΧΡΗΜΑΤΟΔΟΤΙΚΗΣ ΜΙΣΘΩΣΗΣ», βάσει της υπ’ 
αριθμ. 133/2003 απόφασης της Νομαρχίας Αθηνών, απο¬ 
φάσισε: 

Τροποποιούμε τις διατάξεις της απόφασης ΕΝΠΘ 460/ 
8/19.11.1990 και να καθορίσει ότι η παρασχεθείσα με την 
εν λόγω απόφαση άδεια ίδρυσης και λειτουργίας αφορά 
την ως άνω εταιρεία χρηματοδοτικής μίσθωσης υπό τη 
νέα επωνυμία «Α3ΡΙ5 ΑΝΩΝΥΜΗ ΕΤΑΙΡΕΙΑ ΧΡΗΜΑΤΟ¬ 
ΔΟΤΙΚΗΣ ΜΙΣΘΩΣΗΣ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Ο Πρόεδρος Τα Μέλη 


Ακριβές αντίγραφο 
Αθήνα, 3 Νοεμβρίου 2004 

Η Γραμματέας 
I. ΒΑΧΑΒΙΟΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




